Indonesië (Indonesies: Indonesia, [ɪndonesia]), amptelik die Republiek Indonesië (Republik Indonesia, [rɛpublik ɪndonesia]), is 'n eilandnasie in Suidoos-Asië, wat uit 17 508 eilande bestaan. Indonesië is die grootste eilandnasie ter wêreld en met meer as 261 miljoen inwoners diie land met die meeste Moslems. Die hoofstad en grootste stad is Djakarta en Indonesië grens aan Maleisië, Oos-Timor en Papoea-Nieu-Guinee.
1.2 Europese besetting
1.3 Die stryd om onafhanklikheid
Oor die geskiedenis van Indonesië voor die tyd van die ontdekkingsreisigers is nie veel bekend nie, en niemand weet presies wie die oorspronklike inwoners was en waarvandaan hulle gekom het nie. Daar was waarskynlik drie hoofsoorte inwoners, naamlik die Negrito's van Wes-Maleisië, die Papoeas van Oos-Maleisië en 'n geel "Mongoolse ras" uit Indo-China.
Die eerste Indiese handelaars het ongeveer 2 000 jaar gelede op die eilande aangekom en die Boeddhistiese en die Hindoe-godsdiens met hulle saamgebring. In die 13de eeu reeds het Islamitiese hande­laars hulle op die eilande begin vestig. In die 16de eeu het hulle die Islamitiese ryk Mataram gestig, wat uiteindelik beheer oor Java verkry en die Hindoe­-koninkryk ineen laat stort het.
In Sumatra het die Islamitiese godsdiens vinnig veld gewen. Die beroemde ontdekkingsreisiger Marco Polo, wat in 1292 op die eiland gevange gehou is, het opgemerk dat hele dorpe die Islamitiese geloof aanhang. Van Sumatra af het dié godsdiens langs die handelsroetes na die meeste eilande versprei.
KENNIS, Volume 1, 1980, bl. 136, ISBN 0-7981-08237-1
Ontsluit van "https://af.wikipedia.org/w/index.php?title=Indonesië&oldid=1687376"
Die bladsy is laas op 7 Julie 2018 om 21:30 bygewerk.